সানিয়া মির্জা সুন্দরী। সেই সঙ্গে স্টাইলিশও বটে। সাম্প্রতিক কালে বিশ্ব দরবারে হায়দরবাদির পারফরম্যান্স যথেষ্টই ভাল। কথায় বলে, সুন্দর মুখের জয় সর্বত্র। সানিয়ার মুখের জয়ও সর্বত্র। প্রশ্নটা হচ্ছে, সানিয়ার এ হেন সুন্দর মুখের রহস্যটা কী? কখন তিনি সাজেনগোজেন? মেক আপ করেন কোন সময়টায়? তাঁর যা ব্যস্ততা, তাতে দিনের অধিকাংশ সময়েই সানিয়াকে ব্যস্ত থাকতে হয় শ্যুটিং, প্র্যাকটিশ, বিভিন্ন বিজ্ঞাপনের কাজ নিয়ে এবং জিমে ঘাম ঝরিয়ে। এই যাঁর ব্যস্ততা, তার তো নাওয়াখাওয়ার সময় বের করাটাই দুষ্কর। সানিয়ারও সেই একই অবস্থা। 
হাতে অল্প সময়। সাজাগোজার পিছনে বেশি সময় ব্যয় করা সম্ভব নয়। সানিয়া নিজের মতো সময় বের করে নিয়েছেন। রাতে ঘুমানোর সময়ে সাজেন সানিয়া। তাঁকে সুন্দর করে সাজিয়ে দেন মেক আপ আর্টিস্ট। এই কথা বললে অনেকেই বিশ্বাস করবেন না। তাই নিন্দুকদের মুখ বন্ধ করার জন্য সানিয়া ছবি পোস্ট করেছেন ইনস্টাগ্রামে। সেই ছবিতে দেখা যাচ্ছে, ঘুমানোর সময়ে এক মেক আপ আর্টিস্ট সানিয়াকে সাজিয়ে দিচ্ছেন।  

ঘুমন্ত সানিয়া মির্জা। চলছে মেক আপ। 
সেই ছবির নীচে লেখা হয়েছে, দিনের মধ্যে অধিকাংশ সময় যদি প্র্যাকটিস, শ্যুটিং, জিম, ইভেন্টের কাজে ব্যস্ত থাকতে হয়, তাহলে ঘুমনোর জন্য তো হাতে পড়ে থাকে কেবল তিন ঘন্টা। আর সেই সময়তেই সাজানোর কাজ করেন মেক আপ আর্টিস্ট। অর্থাৎ সানিয়া যখন সারাদিনের পরিশ্রমের পরে ঘুমোন, ঠিক সেই সময়তেই তাঁর মেক আপ আর্টিস্ট টেনিস-কন্যাকে সাজিয়েগুছিয়ে সুন্দর করে তোলেন। এটাই সানিয়ার সৌন্দর্যের রহস্য।  
আরও পড়ুন
সানিয়া ম্যানিয়া
মহিলা টেনিস তারকারা কি সত্যিই সেক্স সিম্বল? জেনে নিন অন্দর কি বাত।
টেনিসের ফাঁকে মাদ্রিদে সাক্ষাৎ মিয়াঁ-বিবির